สิทธิพร นิยม

สิทธิพร นิยม  (เกิด 25 กันยายน พ.ศ. 2517) เป็นนักแสดง นักร้อง พิธีกรชาวไทย มีผลงานการแสดงภาพยนตร์เช่น เจนนี่ กลางวันครับ กลางคืนค่ะ ! (2539)  บิวตี้ฟูล บ๊อกเซอร์ (2546) และ สุริยะฆาต (2547) และแสดงละครเรื่อง ฝันที่ปลายฟ้า, เราและนายหัวใจเดียวกัน, ปิ่นมุก, รุกฆาต เคยออกอัลบั้มชุดแรก ทางออก สังกัด คอสโมเรคคอร์ด และเขียนพ็อกเกตบุ๊ก ชื่อ จดหมายจากโลกหนึ่ง..ถึงพ่อ

ประวัติ 
สิทธิพรเติบโตในชุมชนคลองเจ๊ก ย่านบางจาก มีพี่น้องอีก 4 คน ศึกษาที่โรงเรียนอนุบาลสวนนันทวัน, โรงเรียนเทศบาลบางจากนาคเผื่อนอุปถัมภ์, มัธยมศึกษาที่โรงเรียนพระโขนงพิทยาลัย สอบเข้าได้ที่วิทยาลัยพลศึกษาชลบุรี จบปริญญาตรีจากคณะนิเทศศาสตร์ สาขาการโฆษณา มหาวิทยาลัยศรีปทุม ธันวาคม พ.ศ. 2542 และ ปริญญาโท คณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์ (NIDA)

สิทธิพรเข้าสู่วงการบันเทิงโดยการชักนำของพจน์ อานนท์ เริ่มงานแฟชั่นชิ้นแรกจากการถ่ายแบบ และมีผลงานตามมาอีกไม่ว่าจะเป็น ถ่ายรูป เดินแบบ ถ่ายโฆษณา เล่นละคร และโด่งดังกับมิวสิกวิดีโอเพลง "18 ฝน" ของเสือ ธนพล มีผลงานแสดงภาพยนตร์อย่างเรื่อง เจนนี่ กลางวันครับ กลางคืนค่ะ (2539)  บิวตี้ฟูล บ๊อกเซอร์ (2546) และ สุริยะฆาต (2547) มีผลงานแสดงละครเรื่อง ฝันที่ขอบฟ้า, เราและนายหัวใจเดียวกัน, ปิ่นมุข, รุกฆาต

สิทธิพรได้รับรางวัลเยาวชนดีเด่น สาขาต่อต้านยาเสพติด จากสำนักนายกรัฐมนตรี ผลิตรายการ ไข่พะโล้ ในนามบริษัท ไข่พะโล้ จำกัด ในปี 2561 สิทธิพลอยู่ในรายชื่อกรรมการบริหารพรรคไทรักธรรม

ชีวิตส่วนตัว 
ชีวิตส่วนตัว สมรสกับ ปัทมวรรณ เค้ามูลคดี เมื่อ 12 กันยายน 2552 ปัจจุบันมีลูกสาว 1 คน ด.ญ.พิมพ์มาดา นิยม (น้องพริม)

ผลงาน

ภาพยนตร์ 
 ขอเก็บหัวใจเธอไว้คนเดียว (2538) 
 สติแตกสุดขั้วโลก (2538) 
 กู๊ดบายซัมเมอร์ เอ้อเหอเทอมเดียว (2539) 
 ไม้ที พู่กัน แอนด์โซ้ยตี๋ (2539) 
 เจนนี่ กลางวันครับ กลางคืนค่ะ (2539)  
 18 ฝนคนอันตราย (2540)
 บิวตี้ฟูล บ๊อกเซอร์ (2546)
 สุริยะฆาต (2547)
 2502 เส้นทางนักเลง (2547)
 ตะวันดับมังกร หนังฮ่องกง (2550)
 2499 โคตรอันธพาล (2555)

มิวสิควีดีโอ 
 เธอยังคงมีฉัน - ยุ้ย ปัทมวรรณ เค้ามูลคดี
 ชนท้ายหัวใจ - ยุ้ย ปัทมวรรณ เค้ามูลคดี
 18 ฝน - เสือ ธนพล
 100 เหตุผล - Ster
 รักเดียวใจเดียว - เสือ ธนพล
 วอนฟ้าห่มดาว วอนสาวห่มใจ - หนู มิเตอร์
 วอนพ่อขุน - ชัย สานุวัฒน์
 เรียนรามตามรัก  - ชัย สานุวัฒน์
 ยังรักยังห่วง  - ชัย สานุวัฒน์
 ฟางกลางทะเล  - ชัย สานุวัฒน์
 คิดไปเอง - หิน เหล็ก ไฟ

ละครโทรทัศน์

ละครสั้น/ละครซีรีส์ 
 ร้อยรสบทละคร ตอน คือความรัก
 เซน...สื่อรักสื่อวิญญาณ ตอน เขาชื่อชัย (รับเชิญ) (2554)
 บันทึกกรรม ตอน บาปสีขาว รับบท เก่ง (รับเชิญ) (2554)
 มือปราบมหาเฮี้ยน (ละครซิทคอม) รับบท ผู้กองโอ๊ต 
 ศีล 5 คนกล้าท้าอธรรม ตอน สิ้นปีสิ้นใจ รับบท ครรชิต (ชิต) คนร้ายโรคจิต (รับเชิญ) (2556)
 ฟ้ามีตา ตอน พูดดีเป็นศรีแก่ปาก พูดมากปากจะมีสี (24 พฤษภาคม 2557)
 YOU&ME เพื่อนซี้ปาฏิหาริย์ (รับเชิญ) (2560)
 ฟ้ามีตา ตอน แม่ค้าปากตลาด รับบท เฮียโอ๋ (รับเชิญ) (15 กรกฎาคม 2560)
the angel นางฟ้าล่าผี ปี 3 รับบท นัท (รับเชิญ) (2562)

ละครซิทคอม 

 ระเบิดเถิดเทิง ตอน โจรห้าร้อย รับบท เหี้ยม
 เป็นต่อ ตอน อังกฤษหนาวมาก รับบท หนึ่ง (รับเชิญ)
 เป็นต่อ ตอน น้ำตานองเพราะน้องเวดดิ้ง รับบท หนึ่ง (รับเชิญ) (5 กรกฎาคม 2561)

ผลงานเพลง 

 เคยออกอัลบั้มเดี่ยวชุดเดียวในชื่อ “ทางออก (TXIT)” ภายใต้สังกัด Cosmo (สิงหาคม 2541)

** เพลง อันธพาล

** เพลง ไอ้เวร

** เพลง น้องควาย (จูงจมูก)

** เพลง ศอกกลับ

** เพลง ติดลบ

** เพลง แทบบ้า

** เพลง กราบเท้า

** เพลง ชาตินี้ทั้งชาติ

** เพลง เพื่อน

** เพลง หมาล่าเนื้อ
 อัลบั้มเพลงประกอบละคร จงรัก (พ.ศ. 2539)
 เพลง งง (ร่วมกับ น้ำฝน บุณฑริก ลิมปนาภา)
 เพลง ยังรัก (ร้องเดี่ยว)

พิธีกรรายการ 
 YouTube:YuiPattamawanChannel (รายการ Kaoniyomfamily)​

อ้างอิง

แหล่งข้อมูลอื่น
สิทธิพร นิยม ที่เฟซบุ๊ก
สิทธิพร นิยม ที่อินสตาแกรม

นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นักแสดงชายชาวไทยในศตวรรษที่ 20
นายแบบไทย
พิธีกรชาวไทย 
ยูทูบเบอร์ชาวไทย
บุคคลจากกรุงเทพมหานคร‎‎
บุคคลจากมหาวิทยาลัยการกีฬาแห่งชาติ
บุคคลจากคณะนิเทศศาสตร์ มหาวิทยาลัยศรีปทุม
พรรคไทรักธรรม